স্টাফ রিপোর্টার, নওগাঁঃ নওগাঁর রাণীনগরে বৃহস্পতিবার সকালে মাদ্রাসা-মহাবিদ্যালয়ের ছাত্র- ছাত্রীদের অংশগ্রহণে দেয়ালিকা প্রতিযোগিতা অনুষ্ঠিত হয়েছে। বিষয় ভিত্তিক দেয়ালিকা প্রতিযোগিতায় ভিন্ন ভিন্ন নামের মোট ৫টি দল অংশগ্রহণ করে। প্রতিটি দলে ৫ জন করে প্রতিযোগি ছিল। ‘যুব সমাজের ক্ষমতায়নের মাধ্যমে উগ্রবাদীকরণ ও সহিংস উগ্রবাদ প্রতিরোধ প্রকল্পের আওতায় এবং বাংলাদেশ এন্টারপ্রাইজ ইনস্টিটিউট (বিইআই) ও গ্লোবাল অ্যাফেয়ার্স কানাডা’র সহযোগিতায় ‘সহনশীল, সহযোগিতা ও সৌহার্দ্য-সম্প্রীতি’ বিষয়ের উপর দেয়ালিকা প্রতিযোগিতা অনুষ্ঠিত হয়। রাণীনগর শের-এ বাংলা সরকারি কলেজ হল রুমে অত্র কলেজের অধ্যক্ষ মো: মোফাখ্ধসঢ়;খার হোসেন খানের সভাপতিত্বে অনুষ্ঠানে বক্তব্য রাখেন উপজেলা নির্বাহী অফিসার সোনিয়া বিনতে তাবিব, বাংলাদেশ এন্টারপ্রাইজ ইনস্টিটিউটের মহাপরিচালক হুমায়ুন কবির, সহকারি পরিচালক ফজলে রাব্বি, রাজশাহী-নওগাঁ জেলা সমন্বয়কারি আজিজুর রহমান, শের-এ বাংলা সরকারি কলেজের যুক্তিবিদ্যা বিভাগের প্রভাষক সাহানাজ বেগম, গারস্থ্য বিজ্ঞান বিভাগের প্রভাষক রোকসানা পারভিন প্রমুখ।